**OBAVLJANJE ORGANIZOVANOG PREVOZA DECE**

Na osnovu ovlašćenja iz člana 26. stav 5. Zakona o bezbednosti saobraćaja na putevima (“Službeni glasnik RS” br. 2372019), doneet je Pravilnik o načinu obavljanja organizovanog prevoza dece, koji je objavljen u “Službenom glasniku RS” broj 52/2019. godine, i koji je stupio na snagu 30.07.2019. godine, a počeo da se primenjuje 1.9.2019. godine (dalje: Pravilnik.)

Donošenjem ovog Pravilnika, pored pravilnika kojima se uređuje nastava u prirodi i ekskurzije u osnovvnim i srednjim školama, zaokružena je regulativa putovanja dece i učenika **u slučajevima kada se organizovani prevoz učenika obavlja drumskim saobraćajem** i to prevoz u organizaciji ustanova za obrazovanje I vaspitanje, kulturno umetničkih društava, sportskih klubova i sl., a što je propisano odredbama člana 2. Pravilnika.

Stavom 2 istog člana precizirano je da organizovani prevoz dece može da se obavlja kao:

* vanlinijski prevoz
* poseban linijski prevoz, ili
* prevoz za sopstvene potrebe

1. **KARAKTERISTIKE I OPREMLJENOST AUTOBUSA**

Autobusi kojima se vrši organizovan prevoz dece treba da poseduju karakteristike i opremljenost određene odredbama čl. 3 i 4. Pravilnika. Odredbom člana 5. ovog pravilnika propisano je je da se **obavljanje organizovanog prevoza dece ne sme započeti ukoliko sva deca nisu propisno vezana** **sigurnosnim pojasem.**

1. **VOZAČ AUTOBUSA I GRUPNI PRATILAC**

Sem određenja karakteristika i opremljenosti autobusa ovim pravilnikom odredbom člana 6. predviđeni su i **uslovi koje mora da ispunjava vozač koji upravlja autobusom**, a koji se odnose na njegovu *psihofizičku sposobnost da bezbedno upravlja vozilom, posedovanje lekarskog uverenja o sposobnosti za vozača ne starije od godinu dana, najmanje tri godine posedovanja važeće vozačke dozvole odgovarajuće kategorije,* itd.

Kada je u pitanju **grupni pratilac dece** prilikom organizovanog prevoza dece, Pravilnikom je u članu 7. propisano da je **za grupu do 30 dece** neophodno da bude prisutan **najmanje jedan grupni pratilac u saobraćaju**, dok je **za grupu veću od 30 dece** potrebno da bude prisutno **najmanje dva grupna pratioca**. Izuzetno, ako se organizovani prevoz dece obavlja kao **poseban linijski prevoz ili prevoz za sopstvene potrebe** koji u smislu učestalosti i prevoznog puta ima karakteristike posebnog linijskog prevoza, **vozač može preuzeti ulogu grupnog pratioca u saobraćaju**.

**Grupni pratioci** u saobraćaju **dužni da obezbede tokom vožnje mir i disciplinu**, a lica koja se prevoze **ne smeju da ometaju vozača ni da narušavaju opštu bezbednost.**

1. **USLOVI ZA POSEBAN LINIJSKI PREVOZ DECE**

Organizovani prevoz dece koji se obavlja kao **poseban linijski prevoz ili prevoz za sopstvene potrebe koji u smislu učestalosti i prevoznog puta ima karakteristike posebnog linijskog prevoza**, u skladu sa odredbom članoa 8. Pravilnika, organizuje se u skladu sa odredbama zakona kojim se uređuje prevoz putnika u drumskom saobraćaju, kao i odredbama ovog Pravilnika.

**Autobus** kojim se vrši navedeni organizovani prevoz dece **žute je boje**, a **vozač** koji obavlja taj organizovani prevoz u obavezi ja nosi **službeno odelo koje podrazumeva pantalone tamne boje, belu košulju, kravatu u boji pantalona i odgovarajuće cipele.**

1. **KONTROLA ISPUNJENOSTI USLOVA ZA OBAVLJANJE ORGANIZOVANOG PREVOZA DECE**

**Obaveza škole i predškolske ustanove (dalje:škola) da obavesti nadležni organ unutrašnjih poslova o obavljanju organizovanog prevoza dece radi realizacije ekskurzije, izleta, nastave u prirodi** propisana je odredbom člana 9. Pravilnika.

**Najkasnije 48 časova pre otpočinjanja prevoza** škola obaveštava nadležni organ unutrašnjih poslova o:

* -prevozniku,
* -mestu i vremenu polaska,
* -broju angažovanih autobusa,
* -broju angažovanih vozača autobusa i
* -broju prijavljene dece i drugih lica koja učestvuju u izvođenju putovanja.

**Kontrolu ispunjenosti uslova** propisanim ovim Pravilnikom i **alkotestiranje vozača** neposredno pre otpočinjanja organizovanog prevoza dece **vrši policijski službenik.**

Ako policijski službenik **posumnja na tehničku ispravnost autobusa,** autobus se upućuje na **kontrolni tehnički pregled**, u skladu sa propisima o bezbednosti saobraćaja na putevima.

U slučaju da policijski službenik, prilikom vršenja kontrole utvrdi da neki od uslova nije ispunjen, **organizovani prevoz dece neće započeti do otklanjanja utvrđenih nedostataka**.

Obaveštavanje nadležnog organa unutrašnjih poslova od strane organizatora prevoza, vrši se dostavljanjem **popunjenog Zahteva za pregled autobusa** prilikom organizovanog prevoza dece. Obrazac ovog zahteva je sastavni deo Pravilnika i dat je u materijalu za seminar (PDF).

Odredbe Pravilnika koje se odnose na prijavu nadležnom organu i proveru od strane policijskog službenika, **ne odnose se na organizovani prevoz dece koji se obavlja kao poseban linijski prevoz ili prevoz za sopstvene potrebe** koji u smislu učestalosti i prevoznog puta ima karakteristike posebnog linijskog prevoza**,** što je propisano odredbom člana 26.[Zakona o bezbednosti saobraćaja na putevima](http://propissoft.profisistem.rs/Regulations/View?Id=10989) (“Službeni glasnik RS”, broj 41/2009..... 23/2019)

*Biblijana Pantović*